***PREČO ZBIERAŤ POUŽITÝ KUCHYNSKÝ OLEJ?***

* chránime životné prostredie a zdroje pitnej vody
* ušetríme Vaše odpadové potrubia od zanesenia tukovými nánosmi
* eliminujeme zanášanie kanalizácie a výskyt hlodavcov
* použitý rastlinný olej vyliaty do kanalizácie môže vážne narušiť aj biologické čistenie v čističkách odpadových vôd
* olej vyliaty na pôdu poškodzuje pôdnu flóru a znižuje sa jej priepustnosť
* aj 1 kvapka použitého kuch. oleja dokáže znečistiť niekoľko 1 000 l vody
* ušetríme produkciu emisií tým, že recykláciou odovzdaného použitého kuch. oleja sa vyprodukuje biopalivo – bionafta bez potreby výroby novej suroviny na tento účel.
* bionafta šetrí naše životné prostredie a pomáha udržiavať motor Vášho auta v kondícii

***AKO NA TO?***

* po použití v kuchyni je treba olej nechať vychladnúť a následne zliať do uzatvárateľnej plastovej fľaše a odniesť na zberné miesto (120 litrové nádoby na ul. Zátôňská, Cintorínska, Bratislavská oproti vchodu do parku, Višňová)
* olej by nemal obsahovať hrubé nečistoty a kúsky potravín

***TYPY OLEJOV***

* všetky typy rastlinných olejov (slnečnicový, repkový, ľanový ...)
* kuchynské oleje po vyprážaní alebo fritovaní
* oleje slúžiace ako nálev potravín (sardinky, olivy, syry, sušené paradajky v oleji, ...)
* v žiadnom prípade **nie minerálne, motorové a iné odpadové oleje**!

